7. pielikums
atklāta konkursa
“Bibliotēkas procesu automatizācijas un pašapkalpošanās sistēmas
paplašināšanas risinājumu piegāde un uzstādīšana”
(ID Nr. LU 2026/60) nolikumam
NODROŠINĀJUMA NOTEIKUMI
1. Avansa atmaksas nodrošinājums
1.1. Avansa maksājuma summas saņemšanai kā garantiju avansa atmaksai Izpildītājs iesniedz ar Pasūtītāju iepriekš saskaņotu kredītiestādes vai apdrošināšanas sabiedrības izsniegtu neatsaucamu beznosacījumu pirmā pieprasījuma Avansa atmaksas nodrošinājumu avansa summas apmērā (ne vairāk kā 30% no iepirkuma līguma summas ar PVN).
1.2. Avansa atmaksas nodrošinājumam jābūt nepārtraukti spēkā, līdz abas puses parakstījušas galīgo preču pieņemšanas – nodošanas aktu vai līdz avansa summas pilnīgai dzēšanai, atkarībā, kurš nosacījums iestājas pirmais. Avansa atmaksas nodrošinājuma summa var tikt samazināta atbilstoši atmaksātā (dzēstā) avansa apjomam.
1.3. Avansa atmaksas nodrošinājumam jābūt noformētam ar Pasūtītāju iepriekš saskaņotā formā un saturā, un tam jāsatur šādi noteikumi:
1.3.1. nodrošinājuma summa avansa summas apmērā;
1.3.2. nodrošinājuma izdevējs apņemas bez jebkādām ierunām un nosacījumiem pēc Pasūtītāja pirmā pieprasījuma samaksāt Pasūtītājam nodrošinājuma summu;
1.3.3. nodrošinājumam jābūt spēkā līdz šo noteikumu 1.2. punktā minētajam termiņam;
1.3.4. nodrošinājumam jābūt spēkā arī Izpildītāja maksātnespējas vai likvidācijas gadījumā.
2. Saistību izpildes nodrošinājums
2.1. Izpildītājs ne vēlāk kā 10 (desmit) dienu laikā pēc iepirkuma līguma noslēgšanas Izpildītājs iesniedz ar Pasūtītāju iepriekš saskaņotu kredītiestādes vai apdrošināšanas sabiedrības izsniegtu neatsaucamu beznosacījumu pirmā pieprasījuma Saistību izpildes nodrošinājumu 10% (desmit procentu) apmērā no iepirkuma līguma summas.
2.2. Saistību izpildes nodrošinājumam jābūt noformētam ar Pasūtītāju iepriekš saskaņotā  formā un saturā, un tam jāsatur šādi noteikumi:
2.2.1. nodrošinājuma summa 10% (desmit procentu) apmērā no iepirkuma līguma summas;
2.2.2. nodrošinājuma izdevējs apņemas bez jebkādām ierunām un nosacījumiem pēc Pasūtītāja pirmā pieprasījuma samaksāt Pasūtītājam nodrošinājuma summu;
2.2.3. nodrošinājumam jābūt nepārtraukti spēkā līdz galīgā preču pieņemšanas – nodošanas akta parakstīšanas termiņam, kam vēl pievienojamas vismaz 30 (trīsdesmit) dienas;
2.2.4. nodrošinājumam jābūt spēkā arī Izpildītāja maksātnespējas vai likvidācijas gadījumā.
APLIECINĀJUMS
Pretendents __________________, Reģ. Nr. _______________, 
ar šī dokumenta parakstīšanu apliecina, ka:
1) ir iepazinies ar visām šajos noteikumos uzskaitītajām prasībām, tās saprot un iepirkuma līguma slēgšanas tiesību gadījumā apņemas tās visā līguma darbības laikā pilnībā ievērot;
2) ir informēts un apzinās, ka gadījumā, ja šo noteikumu 2. punktā minētais dokuments netiks iesniegts norādītajā termiņā, Pasūtītājs būs tiesīgs aprēķināt līgumsodu atbilstoši iepirkuma līguma noteikumiem.

